*Egyik tanítványa, András, a Simon Péter testvére így szólt hozzá: „Van itt egy gyermek, akinél van öt árpakenyér és két hal, de mi ez ennyinek?”* (Jn6,8-9)

Van ugyan itt valami, de amivel mi rendelkezünk, az szerintünk is nagyon kevés! András jól mérte fel a szükséget és a meglévő mennyiséget. Fizikai szinten ez rendben is volt. De hisz ott van Jézus! Ő, ki szavával teremtette és fenntartja a világot! Hisz Neki nincs is szüksége semmire ahhoz, hogy létrejöjjön bármi.

Mennyivel másabb a helyzet, ha számításba veszem azt, hogy Jézus is velem van. Egy kicsit elszakadhatok a fizikai lehetőségeimtől, attól a kevéstől. Jézus a Teremtő. Nincs olyan helyzet vagy probléma ami az Ő számára a reménytelen eset kategóriába tartozna. Hogy el sem tudja képzelni, milyen nehéz ez nekem? Kizárt! Maradjunk annyiban, mi nem tudjuk elképzelni, milyen volt az Ő helyzete ott a kereszten!

Ő jól ismer Téged és a helyzetedet is! Neki jó terve van számodra. Keresd Őt! *Vadon Gyula*